sagorsarker/bangla-wikipedia huggingface dataset:
মণীন্দ্রনাথ নায়েক

মণীন্দ্রনাথ নায়েক (৩০.০৬.১২৯৭ বঙ্গাব্দ - ২৪.১২.১৩৮২ বঙ্গাব্দ) একজন ভারতের স্বাধীনতা আন্দোলনকারী বিপ্লবী ও সমাজকর্মী।
মণীন্দ্রনাথ নায়েক চন্দননগরে, হুগলি জেলায় মামা রাজেন্দ্রনাথ নন্দীর বাড়ি জন্মগ্রহণ করেন। তার পিতার নাম ছিল ভূষনচন্দ্র নায়েক। মণীন্দ্রনাথই ছিলেন চন্দনগরের প্রথম বিজ্ঞানে স্নাতক। ১৯১৩ সালে স্কটিশ চার্চ কলেজ, কলকাতা থেকে বি এসসি পাশ করেন। বিপ্লবী সংগঠনের সাথে যোগাযোগ আছে এই সন্দেহে পুলিশ রিপোর্টের ফলে প্রেসিডেন্সী কলেজে এম এসসি তে ভর্তি হতে পারেননি।
মণীন্দ্রনাথ মানিকতলা বোমা মামলার আগেই নিজে নারকেলের খোলায় বোমা বানানো শিখেছিলেন স্থানীয় ডাক্তার নগেন ঘোষের কাছ থেকে। পরে কলিকাতায় রিপন কলেজের রসায়নের অধ্যাপক সুরেশ চন্দ্র দত্তের কাছে উন্নত মানের বোমা তৈরির কৌশল শেখেন। বিপ্লবী রাসবিহারী বসু তার তৈরী বোমা লাহোর, দিল্লী ও মীরাটে পাঠান। বড়লাট হার্ডিংসকে যে বোমাটি ছুড়েছিলেন বসন্ত বিশ্বাস সেটি তারই তৈরী। মণীন্দ্রনাথ চন্দনগরে ফরাসী উপনিবেশের বাসিন্দা হওয়ায় ব্রিটিশ পুলিশ তাকে কোনদিনই ধরতে পারেনি। টানা পাঁচ বছর তিনি শহরের বাইরে যাননি। রাজাবাজারে অমৃতলাল হাজরাকে তিনি বোমা তৈরিতে সহায়তা করতেন। অমৃতলাল ধরা পড়লেও তিনি অল্পের জন্যে পালিয়ে যান। রডা কোম্পানীর অস্ত্র লুঠ হলে তার দায়িত্ব পড়ে সেগুলি গোপনে লুকিয়ে রাখার।
১৯১৯ সালে ফ্রেঞ্চ ইন্ডিয়া লেজিসলেটিভ এসেম্বলির সদস্য নির্বাচিত হন ও পরের বছর অধিবেশনে যোগ দিতে পন্ডিচেরী যান। এই সময় ঋষি অরবিন্দ ঘোষের সাথে তার ঘণিষ্ঠতা হয়। অরবিন্দ মতিলাল রায়কে ফরাসী ভাষায় যে বিপুল পত্রাবলী লেখেন তা অনুবাদ করতেন মণীন্দ্রনাথ। প্রবর্তক সংঘর উন্নয়নমূলক কাজে দীর্ঘদিন যুক্ত ছিলেন তিনি। কলকাতায় প্রতিষ্ঠানের কাজকর্ম দেখা ও প্রবর্তক পত্রিকা সম্পাদনা করতেন তিনি।
হাজীগঞ্জ পৌরসভা

হাজীগঞ্জ পৌরসভা বাংলাদেশের চাঁদপুর জেলার অন্তর্গত একটি পৌরসভা।
১৩.৫০ বর্গ কিলোমিটার এলাকা নিয়ে হাজীগঞ্জ পৌরসভা প্রতিষ্ঠিত হলেও পরবর্তীতে ২০০৩ সালের ১৫ ডিসেম্বর সম্প্রসারিত হয়ে এ পৌরসভার বর্তমান আয়তন ২০.২৪ বর্গ কিলোমিটার (৫,০০২ একর)।
২০১১ সালের পরিসংখ্যান অনুযায়ী হাজীগঞ্জ পৌরসভার জনসংখ্যা ৬৩,৮৯২ জন। এর মধ্যে পুরুষ ৩১,৭৩৫ জন এবং মহিলা ৩২,১৫৭ জন। মোট পরিবার ১২,৬৭৯টি।
হাজীগঞ্জ উপজেলার মধ্যাংশে হাজীগঞ্জ পৌরসভার অবস্থান। এ পৌরসভার উত্তরে হাটিলা পূর্ব ইউনিয়ন, হাটিলা পশ্চিম ইউনিয়ন ও হাজীগঞ্জ সদর ইউনিয়ন; পশ্চিমে হাজীগঞ্জ সদর ইউনিয়ন; দক্ষিণে বড়কুল পশ্চিম ইউনিয়ন ও বড়কুল পূর্ব ইউনিয়ন এবং পূর্বে শাহরাস্তি উপজেলার টামটা দক্ষিণ ইউনিয়ন অবস্থিত।
১৯৮৫ সালের ১৪ মার্চ হাজীগঞ্জ পৌরসভা প্রতিষ্ঠিত হয়। প্রতিষ্ঠাকালে "গ" শ্রেণীর পৌরসভা হিসেবে প্রতিষ্ঠিত হলেও ১৯৯৮ সালের ১২ মে এ পৌরসভাকে "খ" শ্রেণীতে এবং ২০০৪ সালের ১২ জুলাই "ক" শ্রেণীতে উন্নীত করা হয়।
হাজীগঞ্জ পৌরসভায় ১২টি ওয়ার্ড রয়েছে। এ পৌরসভার প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী হাজীগঞ্জ পৌরসভার সাক্ষরতার হার ৬৬.২%। এ পৌরসভায় ৪টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১৮টি প্রাথমিক বিদ্যালয় রয়েছে।
১। হাজীগঞ্জ মডেল পাইলট সরকারি স্কুল এন্ড কলেজ।
২। হাজীগঞ্জ মডেল কলেজ। 
৩। হাজীগন্জ ডিগ্রি কলেজ।
৪।আল আমিন একাডেমী স্কুল। 
৫।বলাখাল জে.এন.উচ্চ বিদ্যালয় এন্ড কারিগরি কলেজ। 
৬।বলাখাল মুকবুল আহমেদ কলেজ। ইত্যাদি
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
মো চু

মো চু ভুটানের একটি প্রধান নদী। জংখা ভাষায় "চু" শব্দটি বলতে বোঝায় "নদী" বা "পানি"। জংখা ভুটানের জাতীয় ও সরকারি ভাষা। এ নদীর জন্ম ভুটান এবং তিব্বতের সীমান্তের কাছে গাসা জংখাগ জেলায়। সেখান থেকে , মো নদী স্বাভাবিকভাবেই দক্ষিণে বয়ে গেছে ভুটানের মধ্যাঞ্চল পুনাখার দিকে, যেখানে সেটি মিলেছে উত্তরপূর্ব থেকে আসা ফো নদীর সাথে। পুনাখা ডিজং এর পরপরই মো আর ফো এর স্রোতধারা একত্রে মিলেছে। পুনাখা ডিজং হল দ্রাতশ্যাং লেন্তশগের (কেন্দ্রীয় বৌদ্ধ মূর্তি) এবং জে খেনপোর শীতের দেশ। এই মিলিত স্রোত গিয়ে যুক্ত হয়েছে ওয়াংডু ফোডরাং শহরের কাছে ডাং নদীর সাথে আর সেখান থেকে নদীর নতুন নাম হয়েছে পুনা সাং নদী। এ নদী দাগনা ও সিরাং জেলার মধ্য দিয়ে বয়ে চলে। কালিখোলা শহরের কাছ দিয়ে ভুটান ত্যাগ করার সময়, এই নদী ভারতের আসামে প্রবেশ করে সঙ্কোশ নামে। সঙ্কোশ সবশেষে গিয়ে মিলে যায় ব্রহ্মপুত্র নদে।
রুবি বার্নহিল

রুবি বার্নহিল (জন্ম জুলাই ২০০৪) একজন ব্রিটিশ অভিনেত্রী। তিনি ২০১৬ সালে জনপ্রিয় মার্কিন চলচ্চিত্র পরিচালক স্টিভেন স্পিলবার্গ এর পরিচালিত কল্পনাপ্রবণ অপ্রত্যাশিত ঘটনাসম্পন্ন চলচ্চিত্র "দ্য বিএফজিতে" মূল ভূমিকায় "সোফি" নামক চরিত্রে অভিনয় করেন। 
বার্নহিলের জন্ম, ইংল্যান্ডের অমেট্রোপলিটন প্রদেশ চেশ্যায়ার এর ক্নাটসফোর্ড শহরে। তিনি চেশ্যায়ার-এ তার পিতা-মাতা এবং তার ছোট বোনের সাথে বসবাস করেন, এবং তিনি স্থানীয় কিশোর নাট্যশালার একজন সদস্য। তার বাবা অভিনেতা পল বার্নহিল। <ref name="dailymail_2016/05/15"></ref>
কচুয়া পৌরসভা

কচুয়া পৌরসভা বাংলাদেশের চাঁদপুর জেলার অন্তর্গত একটি পৌরসভা।
কচুয়া পৌরসভার আয়তন ১০.০৬ বর্গ কিলোমিটার (২,৪৮৬ একর)।
২০১১ সালের পরিসংখ্যান অনুযায়ী কচুয়া পৌরসভার জনসংখ্যা ২৭,০২৪ জন। এর মধ্যে পুরুষ ১৩,৩৭১ জন এবং মহিলা ১৩,৬৫৩ জন। মোট পরিবার ৫,১২৫টি।
কচুয়া উপজেলার মধ্যাংশে কচুয়া পৌরসভার অবস্থান। এ পৌরসভার উত্তরে কচুয়া দক্ষিণ ইউনিয়ন, পশ্চিমে কচুয়া দক্ষিণ ইউনিয়ন ও কাদলা ইউনিয়ন এবং দক্ষিণে ও পূর্বে কড়ইয়া ইউনিয়ন অবস্থিত।
১৯৯৮ সালের ১০ মে কচুয়া পৌরসভা প্রতিষ্ঠিত হয়। প্রতিষ্ঠাকালে "খ" শ্রেণির পৌরসভা থাকলেও ২০১৫ সালের ২ সেপ্টেম্বর এটি "ক" শ্রেণিতে উন্নীত হয়।
কচুয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
২০১১ সালের পরিসংখ্যান অনুযায়ী কচুয়া পৌরসভার সাক্ষরতার হার ৬৩.৩%।।
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
শাহরাস্তি পৌরসভা

শাহরাস্তি পৌরসভা বাংলাদেশের চাঁদপুর জেলার অন্তর্গত একটি পৌরসভা।
শাহরাস্তি পৌরসভার আয়তন ১৩.৩৮ বর্গ কিলোমিটার (৩,৩০৭ একর)।
২০১১ সালের আদমশুমারি অনুযায়ী শাহরাস্তি পৌরসভার মোট জনসংখ্যা ২৮,২৮৭ জন। এর মধ্যে পুরুষ ১৩,৬৯৫ জন এবং মহিলা ১৪,৫৯২ জন। মোট পরিবার ৫,৮১৫টি।
শাহরাস্তি উপজেলার উত্তরাংশে শাহরাস্তি পৌরসভার অবস্থান। এ পৌরসভার উত্তরে মেহের উত্তর ইউনিয়ন ও টামটা উত্তর ইউনিয়ন, পশ্চিমে টামটা দক্ষিণ ইউনিয়ন, দক্ষিণে মেহের দক্ষিণ ইউনিয়ন এবং পূর্বে মেহের উত্তর ইউনিয়ন অবস্থিত।
হযরত বোগদাদি শাহরাস্তি (রহ.) এর নামে নামকরণ করা হয় এই উপজেলা।
১৯৯৮ সালের ১৫ অক্টোবর শাহরাস্তি পৌরসভা প্রতিষ্ঠিত হয়। প্রতিষ্ঠাকালে "গ" শ্রেণীর পৌরসভা হিসেবে প্রতিষ্ঠিত হলেও ২০১২ সালের ১১ জুলাই পৌরসভাটি "খ" শ্রেণীতে এবং ২০১৪ সালের ২৩ জুন "ক" শ্রেণীতে উন্নীত করা হয়। 
শাহরাস্তি পৌরসভায় ১২টি ওয়ার্ড রয়েছে। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের আদমশুমারি অনুযায়ী শাহরাস্তি পৌরসভার সাক্ষরতার হার ৬৭%। এ পৌরসভায় ২টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১০টি প্রাথমিক বিদ্যালয় রয়েছে।
স্বপ্নীল কিন্ডার গার্ডেন স্কুল
কুমিল্লা বিশ্বরোড হতে চাঁদপুর যাওয়ার মধ্যপথেই শাহরাস্তি গেট, দোয়াভাঙ্গা নামক স্থানে নেমে যাওয়া যায় শাহরাস্তিতে।
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
মেয়র- হাজী আবদুল লতিফ।
উর্দুজ জেলা

উর্দুজ জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠন করা হয় এবং এখানকার জনসংখ্যার প্রায় ১৭,০০০ বাসিন্দাদের বনবসতি রয়েছে। জেলাটির মোট আয়তন ৯২৯ বর্গ কিলোমিটার। ৪৫ টি গ্রাম এটির জেলা সীমানায় অবস্থিত। জাতিগত লোক বলতে এখানে ৯০% তাজিক এবং ১০% উজবেক বসবাস রয়েছে।
জওহরলাল নেহরু স্টেডিয়াম (দিল্লি)

জওহরলাল নেহরু স্টেডিয়াম নতুন দিল্লি শহরের তথা ভারতের অন্যতম প্রধান স্টেডিয়াম। ফুটবলের পাশাপাশি অ্যাথলেটিক্স গেমসের জন্য এই স্টেডিয়াম ব্যবহৃত হয়।
এই মাঠ আন্তর্জাতিক অ্যাথলেটিকস ফেডারেশন মান অনুযায়ী তৈরী করা হয়েছে।
ভারত প্রথমবার এই টুর্নামেন্ট আয়োজন করে।
জওহরলাল নেহরু স্টেডিয়াম ছিল ২০১০ সালের কমনওয়েলথ গেমসের প্রধান ভেন্যু। এটি গেমসের উদ্বোধনী ও সমাপনী অনুষ্ঠানের পাশাপাশি অ্যাথলেটিক্স ইভেন্টের আয়োজন করেছিল। সেই তারিখ পর্যন্ত ভারত আয়োজিত সবচেয়ে বড় মাল্টি-স্পোর্ট ইভেন্টের জন্য স্টেডিয়ামটি ব্যাপকভাবে পুনঃডিজাইন এবং পুনর্নির্মাণ করা হয়েছে। এটি ২৭ জুলাই ২০১০ এ সাধারণ জনগণের জন্য উন্মুক্ত করা হয়েছিল।
জুলাই ২০১০ সালে, প্রথম এশিয়ান অল এশিয়ান অ্যাথলেটিক্স চ্যাম্পিয়নশিপ অনুষ্ঠিত হয়। স্কুলের ১,৫০০ এরও বেশি শিক্ষার্থী অনুষ্ঠানটি দেখতে এসেছিল। ২০১০ সালের কমনওয়েলথ গেমসের উদ্বোধনী অনুষ্ঠান অনুষ্ঠিত হয়েছে। অনুষ্ঠানের নিরাপত্তায় এনএসজি, সিআরপিএফ এবং দিল্লি পুলিশ সদস্যরা ব্যবহার করেছেন। দিল্লি মেট্রোর মতো ইলেকট্রনিক টিকিট চেকিং মেশিনের মাধ্যমে টিকিট চেক করা হয়েছিল। অনুষ্ঠানস্থলে ৩৫০ টিরও বেশি সিসিটিভি ক্যামেরা রয়েছে। দিল্লি বন্ধ ছিল, এই অর্থে যে দিল্লির সমস্ত মল, দোকান, অফিস এবং কল-সেন্টার অনুষ্ঠানের আগে এবং সময় বন্ধ ছিল।
২০১১ সালে টুর্নামেন্টের মূল ভেন্যু হিসেবে ব্যবহৃত হয়।
স্টেডিয়ামটি ১৯৮৪ সালে অস্ট্রেলিয়ার বিরুদ্ধে ভারত সমন্বিত দুটি একদিনের আন্তর্জাতিক ম্যাচের আয়োজন করেছে যা ঘটনাক্রমে, ভারতে ফ্লাডলাইটের অধীনে অনুষ্ঠিত প্রথম দিবা-রাত্রির একদিনের আন্তর্জাতিক ম্যাচ ছিল। ১৯৯১ সালে দক্ষিণ আফ্রিকার সাথে ম্যাচটি একটি দিবারাত্রির একটি (এছাড়াও ভারতে দ্বিতীয় দিবা-রাত্রির ক্রিকেট ম্যাচ)। ব্যাটসম্যান কেপলার ওয়েসেলস উভয় ম্যাচেই খেলেন কিন্তু ভিন্ন দেশের হয়ে এবং অস্ট্রেলিয়ার হয়ে ১০৭ এবং দক্ষিণ আফ্রিকার হয়ে ৯০ রান করেন।
মাঠের একটি অত্যন্ত অস্বাভাবিক বৈশিষ্ট্য ছিল ক্রিকেট খেলার আউটফিল্ড এলাকার অংশ হিসাবে রানিং ট্র্যাক অন্তর্ভুক্ত করা। আইসিসির খেলার নিয়মকানুন শেষ পর্যন্ত এইভাবে ব্যবহার করার জন্য রানিং ট্র্যাকের অনুমতি বন্ধ করে দেয় এবং এইভাবে স্টেডিয়ামটি আর ক্রিকেটের জন্য উপযুক্ত নয় বলে মনে করা হয়।
মুন্সী সিদ্দীক আহমদ

ড. মুন্সী সিদ্দীক আহমদ (১৯২৮ - ১৯ অক্টোবর ২০১১) হলেন বাংলাদেশের একজন প্রখ্যাত ধান বিজ্ঞানী। বিজ্ঞান ও প্রযুক্তিতে অনন্য সাধারণ অবদানের জন্য ১৯৯৭ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
ড.মুন্সী সিদ্দীক আহমেদ ১৯৪৬ সালে ফরিদপুরের সরকারি রাজেন্দ্র কলেজ থেকে আইএসসি পরীক্ষায় পাশ করে ঢাকায় চলে আসেন। এরপর ঢাকা বিশ্ববিদ্যালয় এর কৃষি অনুষদের অধীনে বাংলাদেশ কৃষি ইনস্টিটিউট (বি এ আই) (বর্তমানে শেরেবাংলা কৃষি বিশ্ববিদ্যালয়) থেকে ১৯৪৯ সালে বি এসসি এজি (সম্মান) ডিগ্রী অর্জন করেন। তিনি ১৯৫৬ সালে ঢাকা বিশ্ববিদ্যালয় থেকে ক্রপ বোটানিতে এম এস করেন এবং টেক্সাস এগ্রিকালচার এন্ড মেডিকেল কলেজ থেকে ১৯৬৮সালে জেনেটিক্স এন্ড প্লান্ট ব্রিডিং এ পিএইচ ডি ডিগ্রী লাভ করেন।
তিনি বাংলাদেশ ধান গবেষণা ইন্সটিটিউটের "সহযোগী পরিচালক" হিসাবে কর্মরত ছিলেন।
বিজ্ঞান ও প্রযুক্তি ক্ষেত্রে অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও, ধান গবেষণায় বিশেষ অবদানের জন্য তিনি জেবুন্নেসা - কাজী মাহাবুবুল্লাহ্ ট্রাস্ট স্বর্ণ পদক এবং বঙ্গবন্ধু কৃষি পদকও লাভ করেছিলেন। ১৯৬৯ সালে পাকিস্তান সরকার তাকে তমঘা-এ-পাকিস্তান পদক প্রদান করলেও ১৯৭১ সালে তিনি এই সম্মাননা প্রত্যাখান করেন স্বাধিকার আন্দোলনের প্রতি সংহতি জানিয়ে।
ইফতেলী সুফলা জেলা

ইফতেলী সুফলা জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি ফয়জাবাদ জেলার একটি অংশ হিসেবে গঠন করা হয়েছিল এবং এখানকার জনসংখ্যা প্রায় ৩৯,০০০ এর উপরে বাসিন্দাদের বসতবাড়ি রয়েছে।
ইয়ামগন জেলা

ইয়ামগন জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে এটি বাহারক জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে। এখানকার অধিকাংশ লোকজন ইসমাইলি সম্প্রদায়ের।
দক্ষিণ এশিয়ার ইতিহাসের রূপরেখা

দক্ষিণ এশিয়ার ইতিহাস – দক্ষিণ এশিয়া ভারত উপমহাদেশ অন্তর্গত সমসাময়িক রাজনৈতিক সত্তা এবং এর সাথে সম্পৃক্ত দ্বীপকে কেন্দ্র করে গড়ে ওঠে। ফলে দক্ষিণ এশিয়ার ইতিহাস হল ভারত, পাকিস্তান, বাংলাদেশ, নেপাল, আফগানিস্তান, ভুটান এবং দ্বীপরাষ্ট্র শ্রীলঙ্কা ও মালদ্বীপের ইতিহাস।
দক্ষিণ এশিয়ার প্রস্তর যুগ   (৫০০০০–৩০০০ খ্রিস্টপূর্বাব্দ)
ব্রোঞ্জ যুগীয় ভারত   (৩০০০–১৩০০ খ্রিস্টপূর্বাব্দ)
লৌহ যুগীয় ভারত   (১২০০–২৩০ খ্রিস্টপূর্বাব্দ)
ভারতের আদি মধ্যযুগীয় রাজ্যসমূহ   (২৩০ খ্রিস্টপূর্বাব্দ–১২৭৯ খ্রিস্টাব্দ)
Late medieval period   (১২০৬–১৫৯৬)
প্রারম্ভিক আধুনিক যুগ   (১৫২৬–১৮৫৮)
ঔপনিবেশিক ভারত   (১৫১০–১৯৬১ খ্রিস্টাব্দ)
Kingdoms of Sri Lanka
সোহানুর রহমান সোহান

সোহানুর রহমান সোহান (মৃত্যু: ১৩ সেপ্টেম্বর ২০২৩) ছিলেন একজন বাংলাদেশী চলচ্চিত্র পরিচালক। তিনি শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। তার পরিচালিত প্রথম চলচ্চিত্র "বিশ্বাস অবিশ্বাস" (১৯৮৮)। তিনি মূলত প্রণয়ধর্মী চলচ্চিত্র পরিচালনা করে থাকেন। তার পরিচালিত উল্লেখযোগ্য চলচ্চিত্র হল "কেয়ামত থেকে কেয়ামত" (১৯৯৩), "স্বজন" (১৯৯৬), "আমার ঘর আমার বেহেশত", অনন্ত ভালবাসা (১৯৯৯)। মৃত্যুর আগ পর্যন্ত তিনি ইউনিভার্সেল পারফর্মিং আর্টস ইনস্টিটিউটের অধ্যক্ষ হিসেবে কর্মরত ছিলেন।
সোহান ১৯৭৭ সালে পরিচালক শিবলি সাদিকের সহকারী হিসেবে তার চলচ্চিত্র কর্মজীবন শুরু করেন। পরবর্তীতে তিনি শহীদুল হক খানের "কলমিলতা" (১৯৮১), এজে মিন্টুর "অশান্তি" (১৯৮৬) ও শিবলি সাদিকের "ভেজা চোখ" (১৯৮৮) চলচ্চিত্রে সহকারী হিসেবে কাজ করেন। একক ও প্রধান পরিচালক হিসেবে তার প্রথম চলচ্চিত্র "বিশ্বাস অবিশ্বাস" (১৯৮৮)। পরিচালনায় তার প্রথম সফলতা আসে "কেয়ামত থেকে কেয়ামত" (১৯৯৩) দিয়ে। এটি হিন্দি "কেয়ামত সে কেয়ামত থক" (১৯৮৮) এর পুনঃনির্মাণ।
২০১৮ ইন্ডিয়ান প্রিমিয়ার লিগ

২০১৮ ইন্ডিয়ান প্রিমিয়ার লিগ (আইপিএল ১১ নামেও পরিচিত) হচ্ছে ইন্ডিয়ান প্রিমিয়ার লিগের ১১তম আসর, এটি হচ্ছে একটি পেশাদার টুয়েন্টি২০ ক্রিকেট লিগ যেটি ২০০৭ সালে ভারতীয় ক্রিকেট নিয়ন্ত্রণ বোর্ড দ্বারা প্রতিষ্ঠিত হয়েছিল। এই আসরটি ২০১৮ সালের ৭ এপ্রিল হতে ২৭ মে পর্যন্ত আয়োজিত হবে। ২০১৩ সালে এক খেলায় স্পট ফিক্সিংয়ে জড়িত থাকার কারণে ২ বছর স্থগিত থাকার পর, এই আসরে চেন্নাই সুপার কিংস এবং রাজস্থান রয়্যালস পুনরায় খেলবে।
২০১৮ থেকে শুরু করে পাঁচ বছরের জন্য স্টার স্পোর্টস ₹১৬,৩৪৭.৫ কোটি ($২.৫৫ বিলিয়ন ডলার) ইন্ডিয়ান প্রিমিয়ার লিগের মিডিয়া অধিকার অর্জন করেছে।
সবকয়টি দল সর্বোচ্চ ৫টি খেলোয়াড় নিজেদের কাছে রক্ষিত রাখতে পারবে। এটি হয় সরাসরি রক্ষণ বা মিলের অধিকারের মাধ্যমে করতে পারবে। সরাসরি রক্ষনে সর্বোচ্চ ৩টি খেলোয়াড় রাখতে পারবে। 
খেলোয়াড়দের এইরূপে সংরক্ষণ করা যাবে :
২০১৮-র ৪ জানুয়ারির মধ্যে আইপিএলের আট দলকে জানিয়ে দিতে হবে কোন কোন খেলোয়াড়কে তারা রেখে দিচ্ছে।
এই মৌসুমে প্রতিটি দল সর্বোচ্চ ৮০ কোটি টাকা খরচ করতে পারবে। যদি কোনো দল ৩ জন খেলোয়াড় ধরে রাখে সেই ক্ষেত্রে খরচ হবে :
সর্বমোট ৩৩ কোটি।
যদি কোনো দল ২ জন খেলোয়াড় ধরে রাখে সেই ক্ষেত্রে খরচ হবে :
সর্বমোট ২১ কোটি।
ন্যূনতম ১৮ টি খেলোয়াড় থেকে সর্বোচ্চ ২৫ টি খেলোয়াড় একটি দলে থাকতে পারে। সর্বোচ্চ ৮ জন বিদেশী থাকতে পারবে একটি দলে।
২০১৮ ইন্ডিয়ান প্রিমিয়ার লিগ
যয়ন জেলা

যয়ন জেলা পূর্ব আফগানিস্তানের বাদাখশন প্রদেশের ২8 টি জেলার মধ্যে অন্যতম একটি জেলা। ২০০৫ সালে এটি রাঘিন্তান জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ২০,০০০ এর উপরে বাসিন্দাদের বসতবাড়ি রয়েছে।
আবু জায়েদ

আবু জায়েদ চৌধুরী রাহী (জন্ম ২ আগস্ট ১৯৯৩) একজন বাংলাদেশি ঘরোয়া ক্রিকেটার, যিনি সিলেট বিভাগ এর হয়ে খেলে থাকেন। তিনি ২০১৬-১৭ জাতীয় ক্রিকেট লিগ প্রতিযোগিতার ২৯টি উইকেট নিয়ে শীর্ষ উইকেট শিকারী ছিলেন। তিনি বর্তমানে বাংলাদেশ প্রিমিয়ার লিগ বিপিএল এর ২০১৭ সালের আসরে খুলনা টাইটানস এর হয়ে খেলছেন।
চিত্রা এক্সপ্রেস

চিত্রা এক্সপ্রেস (ট্রেন নং ৭৬৩/৭৬৪) হলো ঢাকা - খুলনা পথে চলাচলকারী আন্তঃনগর ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। ট্রেনটিতে মোট ১২টি বগি এবং আসনসংখ্যা ৭৮১টি। ট্রেনটিতে দুটি করে শীতাতপ নিয়ন্ত্রিত (এসি) কেবিন ও এসি চেয়ার কামরা আছে।
দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়।
ঢাকা থেকে ছাড়ে সন্ধ্যা ৭.৩০ মিনিটে এবং খুলনায় পৌছে ভোর ৫.০০ মিনিটে। ট্রেনটি খুলনা থেকে ছাড়ে সকাল ৯.0০ মিনিটে এবং ঢাকায় পৌছায় বিকাল 6:05 মিনিটে। সাপ্তাহিক বন্ধের দিন রবিবার (Sunday)।
সৈয়দ মোহাম্মদ হোসেন

বিচারপতি সৈয়দ মোহাম্মদ হোসেন (১৯২৮ - ২ এপ্রিল ১৯৮৬) হলেন বাংলাদেশের একজন প্রখ্যাত আইনজীবী। পেশাগত জীবনে অনন্য সাধারণ অবদানের জন্য ১৯৯৭ সালে তাকে “সমাজসেবায় স্বাধীনতা পুরস্কার” প্রদান করা হয়।
তিনি বাংলাদেশ সুপ্রিম কোর্টের "বিচারপতি" হিসাবে কর্মরত ছিলেন।
"বাংলার কথা" শিরোনামে তার একটি গ্রন্থ রয়েছে।
আইনের শাসন প্রতিষ্ঠায় অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মেধস মুনির আশ্রম

মেধস মুনির আশ্রম বোয়ালখালী উপজেলায় করলডেঙ্গা পাহাড়ে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থ।
মার্কন্ডেয় পুরান, শ্রীশ্রীচণ্ডী বা দেবীমাহাত্ম্যম্ বা দেবীভাগবত পূরানে উল্লেখ রয়েছে ঋষি মেধসের এই আশ্রমের। মার্কন্ডেয় পুরান অনুযায়ী দেবী দুর্গা মর্তলোকে সর্ব প্রথম এই ঋষি মেধসের আশ্রমে অবতীর্ণ হন। ঋষি মেধসের এই আশ্রম বাংলাদেশ বঙ্গএর চট্টগ্রামে অবস্থিত। শ্রীশ্রীচণ্ডী গ্রন্থে কথিত রয়েছে, রাজা সুরথ ও বৈশ্য সমাধি, মেধস মুনির কাছেই প্রথম দেবীমাহাত্ম্যম্ এর পাঠ নেন এবং এই স্থানে প্রথম দুর্গাপুজো করেন।
বরিশালের গৈলা অঞ্চলের পণ্ডিত জগবন্ধু চক্রবর্তীর বাড়িতে ১২৬৬ বঙ্গাব্দে ২৫ অগ্রহায়ণ মাসে চন্দ্রশেখর নামে একপুত্র সন্তানের জন্ম হয় । জন্মের দু’বছর পর জগবন্ধু মারা যান। মায়ের অনুরোধে চন্দ্রশেখর ১৪ বছর বয়সে বিয়ে করেন মাদারীপুরের রাম নারায়ণ পাঠকের কন্যা বিধুমুখীকে। ছয় মাস পর মারা যান স্ত্রী। এর কিছুদিন পর মাও মারা যান। সংসারে আপন বলতে আর কেউ রইল না। একাকিত্ব জীবনে এসে চন্দ্রশেখর নানা বেদ শাস্ত্র পাঠ করে হয়ে ওঠেন পরিচিত পণ্ডিত। তখন নাম হলো শীতলচন্দ্র। তিনি মাদারীপুরে প্রতিষ্ঠা করেন সংস্কৃত কলেজসহ নানা শিক্ষাপ্রতিষ্ঠান। পরবর্তীতে যোগীপুরুষ স্বামী সত্যানন্দের সাথে সাক্ষাতের পর চন্দ্রশেখরের মনে চন্দ্রনাথ দর্শনের আগ্রহ জন্মে। তিনি চলে আসেন চট্টগ্রামের সীতাকুণ্ডের চন্দ্রনাথ পাহাড়ে। সেখানে তিনি বৈরাগ্য ধর্ম গ্রহণ করেন। ততদিনে চন্দ্রশেখর হয়ে ওঠেন বেদানন্দ স্বামী। সেখানে যোগবলে বেদানন্দ দর্শন লাভ করেন চন্দ্রনাথের (শিব)। চন্দ্রনাথ সেই দর্শনে বেদানন্দকে পাহাড়ের অগ্নিকোণে দৃষ্টি নিবদ্ধ করার আদেশ দিয়ে বলেন, ‘দেবীর আবির্ভাবস্থান মেধস আশ্রম পৌরাণিক শত সহস্র বছরের পবিত্র তীর্থভূমি। কালের আবর্তে সেই পীঠস্থান অবলুপ্ত হয়ে পড়েছে। তুমি স্বীয় সাধনবলে দেবীতীর্থ পুনঃআবিষ্কার করে তার উন্নয়নে মনোনিবেশ কর। দেবী দশভুজা দুর্গা তোমার ইচ্ছ পূরণ করবে।’ দৈববলে প্রভু চন্দ্রনাথের আদেশে বেদানন্দ স্বামী পাহাড়-পর্বত পরিভ্রমণ করে পবিত্র এ তীর্থভূমি মেধাশ্রম আবিষ্কার করেন।
মেধস মুনি রাজা সুরথ ও বৈশ্য সমাধিকে প্রথম দুর্গোৎসবের পাঠ দিয়েছিলেন। রাজা ও বৈশ্য নিজেদের দুরবস্থা থেকে মুক্ত হতে চট্টগ্রামের মেধসের এই আশ্রমে মাটি দিয়ে দুর্গা প্রতিমা নির্মাণ করেন এবং মর্তলোকে প্রথম দুর্গাপুজোর সূচনা করেন। সেই থেকে আজ অবধি, এখানে দুর্গাপুজো হয়ে আসছে। এটি বাংলাদেশের হিন্দু বাঙালিদের অন্যতম বৃহৎ তীর্থস্থান। অনুমান করা হয়, এই স্থান থেকেই সমগ্র বঙ্গদেশে বাঙালিদের মধ্যে ও পরে সমগ্র ভারতে অন্যান্য জাতিগোষ্ঠীর মধ্যে দুর্গাপুজো জনপ্রিয়তা লাভ করে।
১৯৭১ সালে পূর্ব পাকিস্তান(বর্তমান বাংলাদেশে) মুক্তিযুদ্ধ চলাকালীন পাকহানাদার বাহিনী এই আশ্রম ও আশ্রম সংলগ্ন মন্দির ধ্বংস করে দেয়। পরে স্থানীয় হিন্দুদের সহযোগিতায় এই মন্দির ও আশ্রম পুনঃনির্মাণ করা হয়।
আশ্রমে চণ্ডী মন্দির, শিব মন্দির, সীতা মন্দির, তারা কালী মন্দিরসহ ১০টি মন্দির রয়েছে। রয়েছে সীতার পুকুর।আশ্রমের প্রধান ফটক দিয়ে প্রায় আধা কিলোমিটার গেলে ওপরে ওঠার সিঁড়ি। প্রায় ১৪০টি সিঁড়ির ধাপ বেয়ে ওপরে উঠলে মেধস মুনির মন্দির চোখে পড়বে। এই মন্দিরের পরই দেবী চণ্ডীর মূল মন্দির। এর একপাশে সীতার পুকুর, পেছনে রয়েছে ঝরনা। মন্দিরের পেছনে সাধু সন্ন্যাসী ও পুণ্যার্থীদের থাকার জন্য রয়েছে দোতলা ভবন। প্রায় ৬৮ একর জায়গা জুড়ে স্থাপিত হয়েছে এই মন্দিরে প্রতিবছর মহালয়ার মাধ্যমে দেবী পক্ষের সূচনা হয়এই মন্দিরে।
কাম্যতমতা তত্ত্ব

কাম্যতমতা তত্ত্ব ( "অপ্‌টিম্যালিটি থিওরি", সংক্ষেপে OT "ওটি") ভাষার একটি প্রতিমান ( মডেল)। অ্যালান প্রিন্স এবং পল স্মোলেন্‌স্কি ১৯৯১ সালে একটি বক্তৃতাতে এই প্রতিমানটি প্রস্তাব করেন এবং ১৯৯৩ সালে এর উপর একটি গবেষণাপত্র প্রকাশ করেন। এই তত্ত্বে তাঁরা প্রস্তাব করেন যে ভাষার উপরিস্থিত বা বাহ্যিক যে রূপটি আমরা শুনি, সেটি আসলে মনের ভেতরে ভাষার অধঃস্থ বা অভ্যন্তরীণ রূপের উপর অনেকগুলি পরস্পর-প্রতিদ্বন্দ্বী বাধার সর্বোচ্চ সন্তুষ্টিবিধানের বা কাম্যতমকরণের ফলাফল।
এই তত্ত্বের তিনটি প্রধান অংশ আছে: GEN (উৎপাদন), CON (বাধা), এবং EVAL (মূল্যায়ন)।
১) GEN: এই অংশটি প্রবিষ্ট ভাষিক উপাত্ত থেকে সমস্ত সম্ভাব্য ফলাফলের (বা প্রার্থীর) একটি তালিকা উৎপাদন (Generate) করে।
২) CON: এই অংশটি প্রয়োজনীয় মানদণ্ড, মাপকাঠি বা বাধাগুলি (Constraints) প্রদান করে, যেগুলি ব্যবহার করে সম্ভাব্য ফলাফলের তালিকা থেকে বিজয়ী প্রার্থীটিকে নির্বাচন করা হবে।
৩) EVAL: এই অংশটি বাধাগুলি মূল্যায়ন (Evaluation) করে সর্বোচ্চ সন্তোষজনক তথা কাম্যতম প্রার্থীটিকে নির্বাচন করে।
কাম্যতমতা তত্ত্বটি ধরে নেয় যে এই বাধাগুলি বিশ্বজনীন অর্থাৎ সমস্ত মানব ভাষার জন্যই প্রযোজ্য। কিন্তু এই বিশ্বজনীন বাধার সংগ্রহ (সেট) বা দলটিতে বাধাগুলির ক্রমিক অবস্থান একেক ভাষাতে একেক রকম। কোনো নির্দিষ্ট ভাষাতে বাধাগুলির যে অদ্বিতীয় বা অনন্য ক্রম, সেটিই ঐ ভাষাটির নিজস্ব ব্যাকরণ।
কাম্যতমতা তত্ত্বটি মূলত উৎপাদনশীল ধ্বনিতত্ত্বে প্রয়োগ করা হয়েছে। তবে বাক্যতত্ত্ব এবং শব্দার্থতত্ত্বেও এর প্রয়োগ দেখা যায়।
অন্যান্য উৎপাদনশীল ব্যাকরণ তত্ত্বের মত কাম্যতমতা তত্ত্বটিও বিশ্বজনীন নীতিসমূহ, ভাষিক শ্রেণীকরণবিদ্যা এবং ভাষা অর্জনের মত ব্যাপারগুলির উপর জোর দিয়েছে।
উৎপাদনশীল ব্যাকরণ

উৎপাদনশীল ব্যাকরণ () একটি ভাষাবৈজ্ঞানিক তত্ত্ব যেটি অনুসারে ব্যাকরণ হল কতগুলি সূত্র বা নিয়ম সংবলিত একটি ব্যবস্থা যে সূত্রগুলি কোনও নির্দিষ্ট ভাষার সমস্ত এবং কেবলমাত্র ব্যাকরণসম্মত বাক্য বা পদসমষ্টি উৎপাদন করে। মার্কিন ভাষাবিজ্ঞানী নোম চমস্কি ১৯৫০-এর দশকের শেষের দিকে তার নিজের উদ্ভাবিত ভাষাবৈজ্ঞানিক তত্ত্বের বর্ণনা দিতে গিয়ে এই পরিভাষাটি ব্যবহার করেন। যেসব ভাষাবিজ্ঞানী উৎপাদনশীল পথে গবেষণা করেন, তাদেরকে "উৎপাদনশীলবাদী" নামে ডাকা হয়। উৎপাদনশীলবাদী ঘরানার ভাষাবিজ্ঞানীরা মূলত বাক্যতত্ত্বের উপর জোর দিলেও ভাষার কাঠামোর অন্যান্য দিক নিয়েও তারা গবেষণা করেছেন (যেমন শব্দরূপমূল তত্ত্ব এবং ধ্বনিতত্ত্ব)
চমস্কির তত্ত্বের প্রাথমিক সংস্করণগুলিকে রূপান্তরমূলক ব্যাকরণ নামে ডাকা হত। তবে চমস্কির সর্বশেষ তত্ত্বটির নাম হল ন্যূনতমবাদী প্রকল্প, যেখানে প্রস্তাব করা হয়েছে যে কোনও উৎপাদনশীল ব্যাকরণ একটি বিশ্বজনীন ব্যাকরণ থেকে উদ্ভূত হয়, যে বিশ্বজনীন ব্যাকরণটি মানুষের মস্তিষ্কে জন্ম থেকেই উপস্থিত থাকে।
বর্তমানে উৎপাদনশীল ব্যাকরণের বেশ কিছু সংস্করণ বা ধারা ভাষাবৈজ্ঞানিক গবেষণাক্ষেত্রে প্রচলিত। এদের মধ্যে সীমাবদ্ধতা-ভিত্তিক ব্যাকরণের বিভিন্ন রূপ, যেমন নির্ভরশীলতা ব্যাকরণ, মস্তক-চালিত পদকাঠামো ব্যাকরণ, আভিধানিক ভূমিকামূলক ব্যাকরণ, শ্রেণীভিত্তিক ব্যাকরণ, সম্বন্ধবাচক ব্যাকরণ, সংযোগ ব্যাকরণ এবং বৃক্ষযোজী ব্যাকরণ উল্লেখযোগ্য। সম্ভাব্যতামূলক ব্যাকরণে ব্যাকরণিক শুদ্ধতাকে একটি সম্ভাবনাভিত্তিক চলরাশি হিসেবে গণ্য করা হয়, হ্যাঁ-না জাতীয় বিযুক্ত ধর্ম হিসেবে নয়।
রানি পদ্মিনী

পদ্মিনী বা পদ্মাবতী ছিলেন ১৩-১৪ শতকের কিংবদন্তি ভারতীয় রানী। ১৭ শতকের বেশ কয়েকটি গ্রন্থে তার উল্লেখ পাওয়া যায়, যার প্রাচীনতম সূত্র "পদ্মাবত", ১৫৪০ খ্রিষ্টাব্দে মালিক মুহম্মদ জায়সী কর্তৃক লিখিত মহাকাব্য। মধ্যযুগের বাঙালি কবি আলাওল মহাকাব্যটিকে "পদ্মাবতী" নামে অনুবাদ করেছিলেন। এই মহাকাব্য হতে পদ্মাবতী সম্পর্কে জানা যায় যে, তিনি সিংহল রাজ্যের (শ্রীলঙ্কা) সুন্দরী রাজকন্যা ছিলেন। চিত্তৌর দূর্গের রাজপুত শাসক ছিলেন রতন সেন, যিনি হিরামন নামের একটি কথা বলা টিয়া পাখির কাছে তার রূপের কথা জানতে পারেন। এক রোমাঞ্চকর অভিযানের মাধ্যমে রতন সেন পদ্মাবতীকে জয় করে নেন, এবং বিয়ে করে চিত্তৌর নিয়ে আসেন। তৎকালিন দিল্লির সুলতান আলাউদ্দিন খিলজিও তার রূপের কথা শুনে তাকে দখল করার উদ্দেশ্যে চিত্তৌর আক্রমণ করেন। অবশেষে দুর্গ দখলে নেওয়া পর্যন্ত অবরোধের সময়কালে অনেক ঘটনা ঘটেছিলো। এই যুদ্ধে রতন সেন কুম্ভলনারের রাজা দেবপালের হাতে দ্বন্দ্বের কারণে নিহত হন, যিনি নিজেও পদ্মাবতীর রূপমুগ্ধ ছিলেন। আলাউদ্দিনের দুর্গ দখলের আগেই পদ্মাবতী এবং তার সঙ্গীরা জওহর (আত্মবলিদান) করেন নিজেদের সম্মান রক্ষার্থে। তার মৃত্যুর পর রাজপুত রাজা যুদ্ধরত অবস্থায় যুদ্ধক্ষেত্রেই মৃত্যুবরণ করেন।
বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।
আইজিবিপি, বাংলাদেশ

আইজিবিপি, বাংলাদেশ (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।
পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।
বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।
১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।
বাংলাদেশ অধিকাংশ সময়ে ভৌগোলিক অবস্থান, ভূপ্রকৃতি এবং অন্যান্য প্রাকৃতিক পরিবেশগত কারণে বিভিন্ন ধরনের দুর্যোগের মুখোমুখি হয়। ফলে সংস্থাটি জটিল বায়ুমন্ডল, ভূ-তাত্ত্বিক গঠনপ্রকৃতি, ভূপ্রাকৃতিক ভূগোল এবং উদ্ভিদ ও প্রাণীর জীবনাচার সংক্রান্ত বিষয়ের উপর গবেষণা পরিচালনায গুরুত্ব দেয় যাতে সংগৃহীত বৈজ্ঞানিক তথ্য খরা, বন্যা,ঘূর্ণিঝড়,জলোচ্ছ্বাস ইত্যাদি প্রতিরোধ ও প্রতিকারে সহায়ক হয়।
বিজয় মাণিক্য

বিজয় মাণিক্য প্রাচীন লাউড় রাজ্যের শাসক জগন্নাথপুর রাজ্যের স্থপতি। যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন। 
বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল। রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্ঠা করেন। জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত। দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল। জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে।
কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত। উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিষ্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন।
কেনেডি ক্লেমেন্টস

কেনেডি ক্লেমেন্টস (জন্ম জানুয়ারী ২১, ২০০৭) একজন কানাডিয়ান শিশু অভিনয় শিল্পী। তিনি ১৯৮২ সালে মুক্তিপ্রাপ্ত অভিপ্রায় এবং রোমাঞ্চকর কাহিনী সমৃদ্ধ মার্কিন চলচ্চিত্র "পল্টেরজিস্ট" এর ২০১৫ সালের পুননির্মিত সংস্করণ "" এ "মেডিসন বোয়েন" এবং মার্কিন পারিবারিক হাস্যরস চলচ্চিত্র "জিঙ্গেল অল দ্য ওয়ে ২" "নোয়েল" চরিত্রে অভিনয় করার জন্য সবার নিকট পরিচিত।
কেনেডি তার পরিবারের জ্যেষ্ঠ সন্তান। তার দুজন কনিষ্ঠ সহোদর রয়েছে, তারা হলেন: টেটাম (জন্ম ২০০৯) এবং লকল্যাণ (জন্ম ২০১১)। তিনি বর্তমানে কানাডার ব্রিটিশ কলাম্বিয়া প্রদেশের ভ্যানকুভার শহরে বসবাস করছেন, এবং একই প্রদেশের সুররে শহরে অবস্থিত "স্ট্রিট নাইটস একাডেমি অব ড্যান্স" (এসকে) এবং "প্রজেক্ট ড্যান্স চিলি ওয়াক" (পিডিসি) নামক নাচের স্কুলে নৃত্য শিল্পী হিসেবে নাচ করছেন। তার "ক্রমি" নামে একটি হিপহপ নাচের দল রয়েছে, যেটি তার বন্ধু রমি সানচেজ কে সাথে নিয়ে গঠিত। তার প্রিয় রং নীল, তিনি এমটি তার "মিউজিকাল এল ওয়াই" নামক সামাজিক যোগাযোগ মাধ্যম অ্যাপে তার নিজেস্ব একাউন্টে ব্যক্ত করেছেন।
রাণী পোখারী

রাণী পোখারীকে () বলা হয় রাণীর পুকুর, যা নেপালী ভাষায় নূ পুখূ (Nepal Bhasa| न्हू पुखू) নামে পরিচিত ৷ এর অর্থ নতুন পুকুর, যা কাঠমন্ডুর কেন্দ্রস্থলে অবস্থিত এক কৃত্রিম পুকুর ৷ বর্গাকৃতির এই পুকুরটি সপ্তদশ শতাব্দিতে শহরে সীমানায় পূর্বপাশে প্রতিষ্ঠিত হয়েছিলো ৷ এটি প্রাক্তন ফটকের সামান্য বাইরে অবস্থিত ৷ এই পুকুরটি কাঠমন্ডুর অন্যতম একটি বিখ্যাত স্মৃতিচিহ্ন এবং ধর্মীয় ও নান্দনিকতার তাৎপর্য বহন করে ৷ এটির আকৃতি দৈঘ্য ও প্রস্থে ১৪০ ও ১৮০ মিটার ৷
রাজা প্রতাপ মাল্লা ১৭৬০ খ্রিষ্টাব্দে রাণী পোখারী নির্মাণ করেন ৷ তিনি "মাল্লা" শাসকবর্গের মধ্যে অন্যতম প্রসিদ্ধ রাজা ছিলেন ৷ জানা যায় রাজার পুত্র হাতির পায়ে পদদলিত হয়ে মারা গেলে রাণী পুত্রশোকে পাগলপ্রায় হয়ে যান ৷ রাজা প্রতাপ রাণীর দুঃখের সান্তনায় এই পুকুরটি নির্মাণ করেন ৷ তিনি নেপাল ও ভারতে বিভিন্ন তীর্থস্থান ও নদী থেকে জল সংগ্রহ করেন ৷ এইসকল স্থানের মধ্যে "গোষাইকুন্ডু", "মুক্তিনাথ", " বদ্রীনাথ" ও "কেদারনাথ" অন্যতম ৷
পুকুরের কেন্দ্রে একটি মন্দির অবস্থিত ৷ মন্দিরটি "মাতৃকেশর মহাদেবের" (হিন্দু দেবতা শিবএর আরেক রূপ) নামে ঊৎসর্গ করা হয় ৷ পুকুরটির দক্ষিণ প্রান্তে এক বিশাল হাতির ভাষ্কর্য অবস্থিত ৷ ভাষ্কর্যটিতে হাতির পিঠে রাজা প্রতাপ ও তার দুই পুত্র চক্রভর্তেন্দ্র মাল্লা ও মহিপতেন্দ্র মাল্লা বিরাজমান ৷ পুকুরের নিচে নালীর মাধ্যমে পুকুরটিতে সার্বক্ষণিক জলের ব্যবস্থা রাখা হয় ৷
পুকুরের চারটি কোণে চারটি মন্দির অবস্থিত ৷ উত্তরপূর্ব ও উত্তরপশ্চিম পাশে ভৈরবের মন্দির, দক্ষিণপূর্ব পাশে মহালক্ষ্মীর মন্দির ও দক্ষিণপশ্চিম পাশে গণেশের মন্দির অবস্থিত ৷ মন্দিরটির পূর্বপাশে কিছু অংশে "ত্রি চন্দ্র কলেজ" ও পুলিশ স্টেশন গড়ে উঠেছে যা স্থানটির সৌন্দর্যকে বাধাগ্রস্থ করছে ৷ 
প্রত্যেক বছর বিশ্বের সবচেয়ে বড় "চাহাত" উৎসবও রাণী পোখারিতে অনুষ্ঠিত হয় ৷ মহিলারা রাণীকে উৎসর্গ করে ঠান্ডা জলে প্রবেশ করে ও সূর্যের নিকট প্রার্থনা করেন ৷
মাল্লা রাজত্বের সময়কালে ১৭২১ খ্রিষ্টাব্দে ইটালিয়ান খ্রিষ্টান ধর্মযাজক ইপোলিটো দিসাইদারি কাঠমন্ডু ভ্রমণ করেন ৷ তিনি রাণী পোখারী সম্পর্কে অনেক গুরুত্বপূর্ণ তথ্য দেন ৷ তিব্বত থেকে ভারতে ভ্রমণের সময় তিনি শহরের মূল ফটকের পাশে পানিপূর্ণ এক বিরাট পুকুর দেখতে পান যা তিনি তার ভ্রমণবইতে লিপিবদ্ধ করেছেন ৷
ব্রিটিশ উইলিয়াম ক্রিকপ্যাট্রিক ১৭৯৩ সালে কাঠমন্ডু ভ্রমণ করেন ৷ তিনি তার গ্রন্থে লিখেছেন যে শহরের উত্তরপূর্ব পাশে এক চতূর্ভুজাকৃতির জলাধার রয়েছে ৷ তিনি রাণী পোখারীর চারপাশের মন্দিরগুলোর আকার ও সুস্পষ্ট বিবরণ দেন ৷
রাণী পোখারীর ভবনগুলো ঐতিহাসিক তাৎপর্য্য বহন করে ৷ ভবনগুলোর গঠনশৈলী সুন্দর ৷ পুকুরের পূর্বপাশে ঘণ্টাঘর অবস্থিত ৷ আসল ঘণ্টাঘরটির বৃহৎ কাঠামো ছিলো যেটা ১৮৩৪ সালের ভূমিকম্পে ধ্বংস হয়ে যায় ৷ বর্তমান ঘণ্টাঘরটি ওই ভূমিকম্পের পর নির্মাণ করা হয়েছে ৷ এটি ১৮১৮ সালে প্রতিষ্ঠিত দেশের প্রথম কলেজ "ত্রি চন্দ্র কলেজ" এর প্রাঙ্গণে প্রতিষ্ঠিত ৷
রাণী পোখারীর পশ্চিম পাশে অপর একটি ঐতিহাসিক ভবন রয়েছে ৷ ভবনটি "দরবার উচ্চবিদ্যালয় " যা ১৮৫৪ সালে প্রতিষ্ঠিত ৷ এই বিদ্যালয়টি প্রথম নেপালে আধুনিক শিক্ষার প্রচলন করে ৷ শুরুতে স্কুলটি শাসক পর্যায়ের ব্যক্তিদের সন্তানকে শিক্ষাদান করত ৷১৯০২ সালে বিদ্যালয়টি সকলের জন্য শিক্ষাদান শুরু করল ৷
ধোয়ী

কবিন্দ ধোয়ী (আনু ১১১৯-আনু ১২০৫) দ্বাদশ শতকের সংস্কৃত ভাষার বাঙালি কবিদের মধ্যে অন্যতম। তিনি লক্ষ্মণ সেনের রাজসভায় পঞ্চরত্নের একজন গুরুত্বপূর্ণ সদস্য। তিনি মুলত সংস্কৃত ভাষায় কাব্য রচনা করতেন। লক্ষ্মণ সেনের পঞ্চরত্নের মধ্যে বাকি চারজন হলেন জয়দেব, শরণ, উমাপতিধর ও গোবর্ধন আচার্য। এছাড়াও লক্ষ্মণ সেনের রাজ সভায় শূলপাণি, হুলায়ুদ, পশুপতি এবং লক্ষ্মণ সেনের সেনাপতি পুত্র শ্রীধর রাজসভায় সমাদৃত ছিলেন। পশ্চিমবঙ্গের নদিয়া জেলার নবদ্বীপ শহরে তিনি জন্মগ্রহণ করেন। বিভিন্ন রচনায় বিভিন্ন ব্যক্তি তাকে বিভিন্ন জন ব্রাহ্মণ, বৈদ্য এবং তন্তুবায় সম্প্রদায়ভুক্ত বলে উল্লেখ করেছেন। তিনি কাশ্যপ গোত্রের পালাধী গ্রামীণ ছিলেন।
তার একটিমাত্র কাব্যগ্রন্থ পবনদূত আবিষ্কৃত হয়েছে। লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে গেলে কুবলয়বতী নামে এক গন্ধর্বকন্যা তার প্রেমে আসক্ত হয় এবং সে পবন অর্থাৎ বায়ুকে দূত করে তার কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি মন্দাক্রান্তা ছন্দে ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তার পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও গৌড়সহ ভারতের অন্যান্য কিছু স্থান ও নদনদীর বর্ণনা আছে।
কাব্যটি থেকে তৎকালীন বাংলা অর্থাৎ গৌড়দেশের রাজধানী বিজয়পুরের চমৎকার বর্ণনা আছে। আরও জানা যায় যে, দিগ্বিজয়কালে লক্ষ্মণসেন দক্ষিণদেশীয় রাজাদের পরাজিত করেন এবং তার সময়ে বিজয়পুর যে গৌড়ের রাজধানী ছিল সেই কথাও জানা যায় এই কাব্য়গ্রন্থ থেকে। পবনদূতের ৩৮ তম শ্লোক থেকে জানা যায় তৎকালীন সময়ে বাংলায় সুপারি গাছের প্রাচুর্য ছিল। এছাড়া তৎকালীন সময়ের দক্ষিণভারত ও উত্তর ভারতের কিছু ভৌগোলিক তথ্যও এ কাব্য থেকে পাওয়া যায়। পবনের গতিপথের বর্ণনা প্রসঙ্গে কবি পান্ড্যদেশ, উরগপুর, সেতুবন্ধ, কাঞ্চীপুর, চোল, কেরল, অন্ধ্র, কলিঙ্গ, সুহ্ম প্রভৃতি স্থান; তাম্রপর্ণী, সুবলা, কাবেরী, গোদাবরী, রেবা, নর্মদা, গঙ্গা, যমুনা প্রভৃতি নদী এবং ভিল ও শবরজাতির নাম উল্লেখ করেছেন।
কাব্য় সমালোচকরা কাব্য রচনায় কালিদাসের মেঘদূত কাব্যের প্রভাব আছে বলে মনে করেন। তবে মেঘদূতের মতো এতে পর্ববিভাগ নেই। কালিদাসের মেঘদূতে যেমন যক্ষ মেঘকে দূত করেছিলেন তেমন এখানে পবনকে দূত করা হয়েছে। মেঘদূতের বর্ণনা পড়লে বোঝা যায় কালিদাস রাম গিরি থেকে কৈলাস পর্যন্ত নিজে চোখে দেখে বর্ণনা দিয়েছেন কিন্তু সেই বর্ণনা পবনদূতে নেই। পবনদূতের ভাষা প্রাঞ্জল ও সরস। ধোয়ীর কবিপ্রতিভার স্বীকৃতিস্বরূপ জয়দেব তাকে কবিক্ষ্মাপতি (কবিদের রাজা) এবং 'শ্রুতিধর উপাধিতে ভূষিত করেন। ঐতিহাসিক বিষয় নিয়ে দূতকাব্য রচনায় এই কাব্যের দৃষ্টান্ত বিরল। সেই হিসেবে সংস্কৃত দূতকাব্যের ইতিহাসে পবনদূত এক বিশেষ স্থানের অধিকারী।
তবে পবনদূত ছাড়াও সদুক্তিকর্ণামৃত, সুভাষিতমুক্তাবলী, শার্ঙ্গধরপদ্ধতি প্রভৃতি কোষকাব্যে তার প্রকীর্ণ কবিতা পাওয়া যায়।
সয়াই মানসিং স্টেডিয়াম

সয়াই মানসিং স্টেডিয়াম () ভারতের অন্যতম প্রধান আন্তর্জাতিকমানের স্টেডিয়াম। এ স্টেডিয়ামটি জয়পুর শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় রাজস্থান ক্রিকেট দল এ মাঠে অংশ নিয়ে থাকে। এছাড়াও, রাজস্থান রয়্যালস দল আইপিএলের খেলাগুলোয় তাদের মাঠ হিসেবে ব্যবহার করে।
সফরের তৃতীয় টেস্ট টি এখানে আয়োজিত হয়। এটি এখানে এখনো অব্দি আয়োজিত একমাত্র টেস্ট ম্যাচ। কপিল দেব এর নেতৃত্বে মোহাম্মদ আজহারউদ্দিন ও রবি শাস্ত্রী শতরান করেন , জবাবে ইমরান খান এর নেতৃত্বে পাকিস্তানের রমিজ রাজা এখানে শতরান করেন। ম্যাচটি ড্র হয়।
পাকিস্তানের প্রেসিডেন্ট জেনারেল মুহাম্মদ জিয়া-উল-হক তার "শান্তির জন্য ক্রিকেট" উদ্যোগের অংশ হিসেবে দ্বিতীয় দিনের খেলা দেখতে সীমান্ত পেরিয়ে এসেছিলেন।
১৯৮৭ সালে বিশ্বকাপের ভেন্যু হিসেবে ব্যবহৃত হয়। ইংল্যান্ড বনাম ওয়েস্ট ইন্ডিজ গ্রুপ বি পর্বের ম্যাচটি আয়োজন করে।
১৯৯৬ সালে বিশ্বকাপের ভেন্যু হিসেবে ব্যবহৃত হয়। অস্ট্রেলিয়া বনাম ওয়েস্ট ইন্ডিজ গ্রুপ এ পর্বের ম্যাচটি আয়োজন করে।
২০০৬ সালে টুর্নামেন্টের ভেন্যু হিসেবে ব্যবহৃত হয়। একটি সেমি-ফাইনাল ম্যাচ, ভারত-এর একটি ম্যাচ সহ মূল পর্বের ৩টি ম্যাচ ও বাছাই পর্বের ২টি বাংলাদেশ ম্যাচ আয়োজন করে।
গম্ভীরের অনবদ্য ব্যাটিংয়ে ভারত ম্যাচটি জেতে। এস. শ্রীশান্ত ম্যাচে ৪টি উইকেট নেন। এটি ছিল তার উইকেট পাওয়া শেষ একদিবসীয় ম্যাচ , সামগ্রিকভাবে তৃতীয় শেষ একদিবসীয় ম্যাচ।
এখানে সর্বশেষ আয়োজিত একদিবসীয় ম্যাচ। বিরাট কোহলির সেঞ্চুরি ওডিআইতে ভারতীয় ক্রিকেটারের দ্রুততম সেঞ্চুরি হিসেবে অভিহিত হয় ৫২ বলে ১০০। ওয়ানডে ক্রিকেটের ইতিহাসে এটি চতুর্থ সর্বোচ্চ রান তাড়া করে ম্যাচ জেতা (৩৬০)।
লিগ পর্যায়ের ম্যাচে দিল্লি দলের তৎকালীন অধিনায়ক বীরেন্দ্র সেহবাগ মাত্র ২০ বলে অর্ধশত রান করেন যা এইমাঠের দ্রুততম।
অপর এক ম্যাচে ব্যাঙ্গালোরের এবি ডি ভিলিয়ার্স মাত্র ২১ বলে অর্ধশত রান করেন।
দুটি ম্যাচে স্থানীয় খেলোয়াড় পঙ্কজ সিং কে বাটসমেনরা মোট ১১ টি ৪-৬ হাঁকান।
লিগ পর্যায়ের ম্যাচে স্বাগতিক রাজস্থান দলের অজিঙ্কা রাহানে দিল্লি দলের বিরুদ্ধে মাত্র ৫৮ বলে শতরান করেন যা এইমাঠের দ্রুততম।
আব গাজ

আব গাজ (অথবা আবগাস) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম। এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।
আব গাজ এ ওয়াকি সম্প্রদায়ের বাসিন্দারা বসবাস করে থাকে। ২০০৩ সালের আদমশুমারীর হিসেব অনুযায়ী গ্রামটিতে জনসংখ্যা ছিল প্রায় ৩৪২ জন।
কাজী আবুল মনসুর

অধ্যাপক ডা. কাজী আবুল মনসুর (৪ মার্চ ১৯১৮ - ২০ ফেব্রুয়ারি ১৯৯৬) হলেন বাংলাদেশের একজন প্রখ্যাত চিকিৎসক ও অনুজীববিজ্ঞানী। জাতীয় জীবনে অনন্য সাধারণ অবদানের জন্য ১৯৯৬ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।
ডা. কাজী আবুল মনসুর ১৯১৮ সালের ৪ঠা মার্চ ফরিদপুর জেলার বোয়ালমারী উপজেলার রাজাপুর গ্রামে জন্মগ্রহণ করেন। পিতা মৌলবি কাজী আব্দুর রশিদ। মাতা সৈয়দুন নেসা। শিক্ষাবিদ কাজী আনোয়ারা মনসুর তার স্ত্রী; আলোকচিত্রী শহিদুল আলম পুত্র এবং খ্যাতিমান ফুটবলার কাজী সালাউদ্দিন (বাফুফে—সভাপতি) তার ভাতিজা।
কাজী আবুল মনসুর কলকাতা মেডিকেল কলেজ থেকে ১৯৪৩ সালে স্বর্ণপদকসহ স্নাতক সম্পন্ন করেন।
তিনি ঢাকা মেডিকেল কলেজ ও হাসপাতালে অধ্যাপনা করেন দীর্ঘদিন। এছাড়া তিনি ১৯৬১ সাল থেকে ১৯৭২ সাল পর্যন্ত ইন্সটিটিউট অব পাবলিক হেলথের পরিচালক হিসেবেও দায়িত্ব পালন করেন। তিনি আন্তর্জাতিক উদরাময় রোগ গবেষণা কেন্দ্রের পরিচালনা পর্ষদের সদস্য ছিলেন।
১৯৯৬ সালের ২০শে ফেব্রুয়ারি তিনি ঢাকায় মৃত্যুবরণ করেন।
চিকিৎসা ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
সরকার কর্তৃক নিষিদ্ধ বইয়ের তালিকা

নিষিদ্ধ বই হল প্রবন্ধ বা কাল্পনিক রচনা যা মুদ্রিত যোগাযোগ মাধ্যমে প্রকাশ করা এবং আইনানুযায়ী বিক্রি বা বিতরণ করা নিষিদ্ধ। বিভিন্ন ধরনের বিবাচনের কারণে বই নিষিদ্ধ হয়ে থাকে। রাজনৈতিক, আইনি জটিলতা, ধর্মীয়, নৈতিকতা এমনকি কম -বেশি ব্যবসায়িক দৃষ্টিভঙ্গি থেকে একটি বই  নিষিদ্ধকরণ হতে পারে। এই তালিকায় উল্লেখযোগ্য নিষিদ্ধ বই এবং নিষিদ্ধকরণের কারণ লিপিবদ্ধ করা হল। 
সারা বিশ্বজুড়ে এখন অব্দি বই নিষিদ্ধের চর্চা চলে আসছে। বিদ্বেষমূলক বক্তব্যধারী দেশ ও সামাজিক পারিপার্শ্বিকতার ভিত্তিতে নিষিদ্ধকরণ হয়ে থাকে। উদাহরণস্বরূপঃ সুইডেনে শিশুর যৌনচিত্রায়নের (পর্নোগ্রাফির) কারণে নিষিদ্ধ একটি বই মার্কিন যুক্তরাষ্ট্র বা যুক্তরাজ্যে নিষিদ্ধ না-ও হতে পারে। 
আমেরিকান লাইব্রেরি এ্যাসোসিয়েশন সবসময়ই বই নিষিদ্ধের বিরোধিতা করে আসলেও এখনও বিদ্যালয় এবং সরকারি পাঠাগারে বেশ কিছু বই নিষিদ্ধ। ব্রিটিশ লাইব্রেরি এবং লাইব্রেরি অব কনগ্রেসে ইরোটিক বই আলাদাভাবে সংরক্ষিত এবং সংরক্ষিত কক্ষাগারে প্রবেশের জন্য অনুমতি প্রয়োজন হয়। ঝামেলা এড়াতে অনেক সময়ই পাঠাগারে বিতর্ক তৈরিকারী বই রাখা হয় না। এ দ্বারা পাঠাগার পরিচালনাকারীর ব্যক্তিগত মতামতের প্রভাব বই তালিকায় সুস্পষ্টভাবে পড়ে।
কাঠমান্ডু উপত্যকা

কাঠমন্ডু উপত্যকা (), হলো নেপালে অবস্থিত এমন এক স্থান যেখানে এশিয়ার প্রাচীন সভ্যতার নিদর্শন পাওয়া যায় ৷ এখানে প্রায় ১৩০ টি ভাষ্কর্য আছে ও হিন্দু ও বৌদ্ধের বহু ধর্মীয় নিদর্শন আছে ৷ এই উপত্যকাতেই সাতটি ওয়ার্ল্ড হেরিটেজ সাইট রয়েছে ৷
ঐতিহাসিকদের মতে, এই উপত্যকা ও তার আশপাশের স্থানগুলো নিয়ে একত্রে "নেপাল মন্ডল " গঠিত হয় ৷ পনের শতকের আগ পর্যন্ত ভক্তপুর এটার রাজধানী ছিল ৷ এরপর কাঠমন্ডু ও পাঠান নামে দুটি আলাদা রাজধানী গঠিত হয় ৷ গোর্খা রাজাদের দ্বারা উপত্যকাটি দখল হওয়ার পর পুনরায় উপত্যকাটিকে গোর্খা রাজত্বের রাজধানী ঘোষণা করা হয় ৷ এই শাসনামলে স্থানটির উল্লেখযোগ্য পরিবর্তন সাধিত হয় ৷
কাঠমন্ডু উপত্যকা নেপালে অন্যতম উন্নত ও জনবসতিপূর্ণ স্থান ৷ স্থানটিতে বিভিন্ন অফিস ও সদরদপ্তর অবস্থিত ৷ এটি নেপালের অর্থনৈতিক কেন্দ্র হিসেবেও পরিচিতি লাভ করছে ৷ ভ্রমণপিপাসুদের কাছে খুবই জনপ্রিয় স্থান কাঠমন্ডু উপত্যকা ৷ অনন্য স্থাপত্য, দৃষ্টিনন্দন পরিবেশ ও সংস্কৃতি সকলকে মুগ্ধ করে ৷
২০১৫ সালে ভূমিকম্পে উপত্যকাটি ক্ষতিগ্রস্ত হয় ৷ ভূমিকম্পে হাজার হাজার মানুষের মৃত্যু হয় ও বহু ভবন ধ্বংসপ্রাপ্ত হয় ৷
কাঠমান্ডু দরবার ক্ষেত্র যার সংস্কৃত ভাষায় বলা হয় " কাষ্ঠ মন্ডপ্ " এর নামানুসারে কাঠমন্ডু শহরের নামকরণ করা হয় ৷ ২০১৫ সালের ভূমিকম্পে এটি ক্ষতিগ্রস্ত হয় ৷ এখানের একটি অনন্য মন্দির "মারু সাত্তল " ৷ মন্দিরটি ১৫৯৬ সালে রাজা লক্ষ্মীনারায়ণ সিংহ মাল্লা নির্মাণ করেন। পুরো স্থাপনার ভেতরে কোনো লোহার ভিত্তি এমনকি লোহার টুকরারও ব্যবহার নেই। সম্পূর্ণ মন্দিরটা কাঠের তৈরী।প্রচলিত আছে যে দ্বিতলবিশিষ্ট প্যগোডাটি ১টি গাছের গুড়ি দিয়ে তৈরী হয়েছিল।
অতিভুজ

সমকোণী ত্রিভুজের সমকোণের বিপরীত বাহুকে বলা হয় অতিভুজ ()।
অতিভুজ সমকোণী ত্রিভুজের বৃহত্তম বাহু। এটির বর্গ অন্য দুটি বাহুর বর্গের সমষ্টির সমান, যেটি পিথাগোরাসের উপপাদ্য নামে পরিচিত।
পিথাগোরাসের সূত্র কাজে লাগিয়ে বর্গমূল ফাংশন ব্যবহার করে অতিভুজের দৈর্ঘ্য গণনা করা হয়। যদি সমকোণী ত্রিভুজের একে অপরের সাথে লম্বভাবে অবস্থিত বাহু দুইটির দৈর্ঘ্য "a" ও "b" হয় এবং অতিভুজটির দৈর্ঘ্য "c" দ্বারা নির্দেশ করা হয়, তাহলে
অতিভুজের দৈর্ঘ্য কোসাইন সূত্রের সাহায্যেও বের করা সম্ভব। অতিভুজের বিপরীত কোণটি হল 90° এবং কোণটির কোসাইন মান হল 0:
অতিভূজ=লম্ব/sinθ আবার, অতিভূজ=ভূমি/cosθ
স্টিভ রিক্সন

স্টিফেন জন রিক্সন (; জন্ম: ২৫ ফেব্রুয়ারি, ১৯৫৪) নিউ সাউথ ওয়েলসের অ্যালবারি এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। বর্তমানে তিনি পাকিস্তান ক্রিকেট দলের ফিল্ডিং কোচের দায়িত্ব পালন করছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৫ সময়কালে সমগ্র খেলোয়াড়ী জীবনে ১৩ টেস্ট ও ৬টি একদিনের আন্তর্জাতিক খেলার সুযোগ পেয়েছেন স্টিভ রিক্সন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।
১৯৭০-৭১ মৌসুমে মেরিলেবোন ক্রিকেট ক্লাবের অস্ট্রেলিয়া সফরকালীন ষোল বছর বয়সে খেলতে নেমে রিক্সন দর্শকমহলে প্রথমবারের মতো সাড়া জাগান। সাউদার্ন নিউ সাউথ ওয়েলসের বিপক্ষে এমসিসি’র অংশগ্রহণকালে ইংরেজ উইকেট-রক্ষক অ্যালান নটের কাছ থেকে উচ্ছ্বসিত প্রশংসা লাভ করেন। এরপর সিডনিতে চলে যান ও ওয়াভার্লির পক্ষে খেলতে থাকেন। পরবর্তীতে ওয়েস্টার্ন সাবার্বসে স্থানান্তরিত হন। ১৯৭৭-৭৮ মৌসুমে বিশ্ব সিরিজ ক্রিকেটে রডনি মার্শের অংশগ্রহণের ফলে অস্ট্রেলীয় দলে উইকেট-রক্ষকরূপে যোগ দেন। তবে, মার্শের প্রত্যাবর্তন ঘটলে তিনি তার স্থান হারান।
১৯৭৭-৭৮ মৌসুমে স্টিভ রিক্সনকে ভারতের বিপক্ষে খেলার জন্য অস্ট্রেলিয়ার উইকেট-রক্ষক হিসেবে মনোনয়ন দেয়া হয়েছিল। এরপর তিনি ওয়েস্ট ইন্ডিজ গমন করেন। ১৯৭৮-৭৯ মৌসুমে জন ম্যাকলিনকে রিক্সনের স্থলাভিষিক্ত করা হয়।
১৯৮১ সালে ইংল্যান্ড সফরের অ্যাশেজ সিরিজে বিকল্প উইকেট-রক্ষক হিসেবে স্টিভ রিক্সনকে রাখা হয়। ১৯৮৪ সালে নিয়মিত উইকেট-রক্ষক ওয়েন ফিলিপসের আঘাতপ্রাপ্তির ফলে রিক্সন পুনরায় অস্ট্রেলিয়া দলে ফির আসেন। এর পরপরই শেফিল্ড শিল্ডে দূর্দান্ত সেঞ্চুরি করেন।
১৯৮৪-৮৫ মৌসুমে মার্শের অবসর গ্রহণ ও ওয়েন ফিলিপসের আঘাতের কারণে পুনরায় জাতীয় দলে স্থান পান। ১৯৮৫-৮৬ মৌসুমে দক্ষিণ আফ্রিকা সফরে বিদ্রোহী দলের অন্যতম সদস্যরূপে রিক্সন যোগ দেন। তবে, দেশে ফিরে আসার পর পুনরায় জাতীয় দলে যোগদানে সক্ষম হন।
খেলা থেকে অবসর নেয়ার পর কোচিং জগতে প্রবেশ করেন। তন্মধ্যে, নিউজিল্যান্ড জাতীয় ক্রিকেট দল, নিউ সাউথ ওয়েলস, সারে, ইন্ডিয়ান ক্রিকেট লিগে হায়দ্রাবাদ হিরোজসহ সিডনির দ্য স্কটস কলেজে এ দায়িত্বে ছিলেন স্টিভ রিক্সন। বর্তমানে চেন্নাই সুপার কিংসে ফিল্ডিং কোচের ভূমিকায় অবতীর্ণ হয়েছেন তিনি।
২০০৬-০৭ মৌসুমের অ্যাশেজ সিরিজ শেষে জন বুকানন অস্ট্রেলিয়া ক্রিকেট দলের প্রধান কোচের দায়িত্ব থেকে অব্যহতি নেয়ার পর রিক্সন এ দায়িত্ব গ্রহণে আগ্রহী ছিলেন। তবে তাকে এ দায়িত্বভার অর্পণ করা হয়নি ও টিম নিয়েলসনকে বুকাননের স্থলাভিষিক্ত করা হয়।
২৮ জুন, ২০১১ তারিখে মাইক ইয়ংয়ের পরিবর্তে অস্ট্রেলিয়া দলের ফিল্ডিং কোচ হিসেবে তাকে নিযুক্ত করা হয়। ১৫ জুন, ২০১৬ তারিখে পাকিস্তান ক্রিকেট দলের নবনিযুক্ত প্রধান কোচ মিকি আর্থারের সুপারিশক্রমে ফিল্ডিং কোচ হিসেবে তাকে মনোনীত করা হয়।
আরিফুল হক

আরিফুল হক একজন প্রথম-শ্রেণী এবং লিস্ট এ'র বাংলাদেশী ক্রিকেটার। ২০০৬-৭ মৌসুমে বরিশাল বিভাগের হয়ে তার প্রথম শ্রেণীর ক্রিকেটে অভিষেক হয়।
আরিফুল হক ১৯৯২ সালের ১৮ নভেম্বর রংপুরে জন্মগ্রহণ করেন। তিনি বাংলাদেশ ক্রীড়া শিক্ষা প্রতিষ্ঠানের (বিকেএসপি) ছাত্র ছিলেন।
আরিফুল হক বাংলাদেশের অনূর্ধ্ব-১৯ দলে খেলেছেন ও বয়সভিত্তিক অনূর্ধ্ব-২৩ দলেও খেলেছেন তিনি। ডানহাতি ব্যাটসম্যান হিসেবে স্বীকৃতি পাওয়া ২৩ বছর বয়সী এ ক্রিকেটার বল হাতে মিডিয়াম ফাস্ট বল করে থাকেন। তিনি খেলেছেন বরিশাল বিভাগীয় দলের হয়েও। ২০১৬ জাতীয় ক্রিকেট লিগে খেলেছেন রংপুরের হয়ে। ২০১৭ বাংলাদেশ প্রিমিয়ার লিগে তিনি খুলনা টাইটানস এর হয়ে খেলেছেন।
পাল্লা চাচর

পাল্লা চাচর এর প্রসারিত অবস্থায় ডানার আকার ৩০-৩৪ মিলিমিটার দৈর্ঘের হয়।
উত্তর পূর্ব ভারত (সিকিম থেকে অরুণাচল প্রদেশ), নেপাল, ভুটান, মায়ানমার। হিমালয় এর ৩০০ থেকে ১২০০ মিটার উচ্চতা পর্যন্ত এদের বিচরণ নথিভুক্ত হয়েছে। মে, আগস্ট এবং সেপ্টেম্বর মাসে সাধারণত এদের দেখা মেলে।
ডানার মূল বর্ণ গাঢ় বাদামী।
সামনের ডানার উপরিতলে ৬ থেকে ৮ টি সাদা প্রায় স্বচ্ছ এপিকাল ছোপ কোস্টাল প্রান্তরেখার তলা থেকে শুরু হয়ে টার্মেন বরাবর সারিবদ্ধভাবে নেমে গিয়েছে। সাব এপিকাল ৩টি সারিবদ্ধ ইষদ হলদে ছোপ কোস্টার সামান্য নিচে অবস্থান করে এবং একটি ছোট বন্ধনীর সৃষ্টি করেছে। ২নং এবং ৩নং ইন্টারস্পেসে দুটি ফ্যাকাসে হলুদ ডিসকাল ছোপ বিদ্যমান।
পিছনের ডানার উপরিতলে ডিসকাল অংশের মধ্যভাগ হালকা বাদামী রঙের ছাওয়া।
পিছনের ডানার নিম্নতল ঘন চকোলেট বাদামী বর্নের এবং অ্যাপেক্স অথবা শীর্ষভাগ থেকে ডারসামের গোড়ার দিক পর্যন্ত আড়াআড়ি ভাবে বিস্তৃত চওড়া, সুস্পষ্ট হলুদ ডিসকাল বন্ধনীটি বিশেষভাবে লক্ষনীয়। একটি বড় সাবটার্নাল কালচে বাদামী ছোপ এবং একসারি সাবমার্জিনাল কালচে বাদামী ছোপ বর্তমান। ৭নং ইন্টারস্পেসের গোড়ার দিকে একটি লম্বা এবং বক্র সাদা দাগ (স্ট্রেক) চোখে পড়ে।
সামনের ডানার নিম্নতল এ একটি সাব-এপিকাল কমলা হলুদ বন্ধনী দেখা যায় যা কোস্টাল প্রান্তরেখার সামান্য নীচ থেকে শুরু হয়ে টার্মেন বরাবর নিচের দিকে নেমে গিয়েছে। ডিসকাল অংশে উপরের দিকে কোস্টার সামান্য নিচে কয়েকটি সংগবন্ধ ছোপ এর দেখা মেলে।
শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।
হিমালয়ের পাদদেশবর্তী জঙ্গলে উন্মুক্ত ঝর্ণা অথবা ছোট নদীর ধারে এদের বিশেষ পছন্দের বাসভূমি। এই প্রজাতি দ্রুতবেগে ওড়ে। পুরুষ নমুনাকে মূলতঃ ভিজে মাটিতে, পাখীর বিষ্ঠা এবং প্রানীদের দেহাবশেষ এর উপর অবস্থান করতে দেখা যায়।
বদরখালী ডিগ্রী কলেজ

বদরখালী ডিগ্রী কলেজ কক্সবাজার জেলার চকরিয়া উপজেলায় অবস্থিত একটি কলেজ। ১৯৯৩ সালে ৫ একর ভূমির উপর কলেজটি প্রতিষ্ঠা করা হয়।
বদরখালী ডিগ্রী কলেজে বর্তমানে একাদশ-দ্বাদশ শ্রেণীতে পাঠদানের পাশাপাশি জাতীয় বিশ্ববিদ্যালয়ের অধীনে ডিগ্রি পর্যায়ের কোর্স চালু রয়েছে।
কলেজটি চকরিয়া উপজেলার মহেশখালী - বদরখালী চ্যানেলের পূর্ব প্রান্তে একদম সাগরের কূল ঘেষে অবস্থিত। এর আয়তন ৫ একর।
১৯৯৩ সালে এই কলেজটি প্রতিষ্ঠিত হয়।
২০১৮ সালে এই কলেজের নতুন একাডেমিক ভবনের উদ্বোধন করা হয়।
নুক

নুক (; ঔপনিবেশিক নাম ; গ্রিনল্যান্ডীয়:Nuuk) হলো গ্রীনল্যান্ডের রাজধানী এবং সর্ববৃহৎ শহর। এটি সার্মারসুক অঙ্গরাজ্যের পৌরশহর। গ্রীনল্যান্ডের সরকারি বাসভবন এই শহরে অবস্থিত এবং এই শহরটি দেশের সংস্কৃতি ও অর্থনীতির সবচেয়ে বৃহত্তম কেন্দ্রস্থল। কানাডার ইকালুত ও সেন্টজোন্স এবং আইসল্যান্ডের রেইকিয়াভিক হলো নুউক এর নিকটস্থ শহর। গ্রীনল্যান্ডের এক-তৃতীয়াংশ লোকজন এ শহরে বসবাস করে। দেশটিতে সবচেয়ে উঁচু উঁচু অট্টালিকা "নুউক" শহরেই স্থাপিত। সার্মারসুক অঙ্গরাজ্যের পৌরশহর হওয়ায় সরকারের কেন্দ্রীয় কার্যালয় এ শহরে অবস্থিত। ২০১৬ সাল অনুযায়ী এ শহরে বসবাসকারী জনসংখ্যা ছিল মোট ১৭,৩১৬ জন।
মেকিং আ লিভিং

মেকিং আ লিভিং (ইংরেজি ভাষায়: Making a Living, এছাড়া ডুয়িং হিজ বেস্ট, ট্রাবল্‌স, ও টেক মাই পিকচার নামেও পরিচিত) হল হেনরি লেরমান রচিত ও পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেছেন চার্লি চ্যাপলিন। চলচ্চিত্রটি ২ ফেব্রুয়ারি, ১৯১৪ মুক্তি পায়।
চ্যাপলিনের চরিত্রটি একজন পথচারীকে (লেরম্যান) তাকে টাকা চায়। পরে দেখা যায় চ্যাপলিন এক যুবতীকে প্রেমের প্রস্তাব দিচ্ছে। যুবতীটি তার প্রস্তাব গ্রহণ করে। লেরম্যান যুবতীটিকে ফুল ও আংটি দিতে চাইলে সে তা প্রত্যাখ্যান করে এবং জানায় যে তার অন্য কারো সাথে সম্পর্ক রয়েছে। লেরম্যান চ্যাপলিনকে সেখানে দেখে এবং তাদের দুজনের মধ্যে একটি স্ল্যাপস্টিক যুদ্ধ সংগঠিত হয়। পরে লেরম্যানের চরিত্রটি একটি গাড়ি দুর্ঘটনার ছবি তোলে। লেরম্যান যখন আহত একজন মোটর চালককে সাহায্য করছিল, চ্যাপলিন তার ক্যামেরা চুরি করে সংবাদপত্র অফিসে তার নিজের বলে ছাপায়। পরে তাদের মধ্যে পুনরায় মারপিঠ হয়।
কিড অটো রেসেস অ্যাট ভেনিস

কিড অটো রেসেস অ্যাট ভেনিস (ইংরেজি ভাষায়: Kid Auto Races at Venice; দ্য পেস্ট নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সংবলিত প্রথম নির্মাণ কাজ শুরু হওয়া চলচ্চিত্র ছিল "মেবল্‌স স্ট্রেঞ্জ প্রেডিকামেন্ট", এটি "কিড অটো রেসেস অ্যাট ভেনিস" চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।
পরিচালক (হেনরি লেরম্যান) একটি কিশোরদের গাড়ি দৌড় প্রতিযোগিতার চিত্রায়ন করছেন। দ্য ট্রাম্প (চ্যাপলিন) এই প্রতিযোগিতার একজন দর্শক। কিন্তু দ্য ট্রাম্প বার বার ক্যামেরার সামনে চলে আসছে। এতে প্রতিযোগিতার চিত্রগ্রহণে ঝামেলা হচ্ছে এবং দর্শক ও প্রতিযোগীরাও বিরক্ত হচ্ছে।
এই চলচ্চিত্রটি জুনিয়র ভেন্ডারবিল্ট কাপের সময় চিত্রায়িত হয়। অর্থাৎ চ্যাপলিন ও লেরম্যান সত্যিকারের দর্শকদের সামনে এই চলচ্চিত্রের দৃশ্য ধারণ করেন। ক্যামেরায় অন্য একটি ক্যামেরা দিয়ে চিত্রধারণ করা হচ্ছে দেখানো হয়েছে, কৌতুককে আরও সঙ্গতিপূর্ণ করার জন্য। ফলে চ্যাপলিন পর্দায় দেখানো ক্যামেরার সামনে অভিনয় করেন, প্রকৃত ক্যামেরার সামনে নয়। ফলে এটি দর্শকের দৃষ্টিকোণ থেকে দেখানো হয়েছে এবং এটিই প্রথম চলচ্চিত্র যেখানে ক্যামেরা ও চিত্রগ্রাহককে দেখানো হয়েছে।
লেন্ড্রি বেন্ডার

লেন্ড্রি বেন্ডার (জন্ম: ৩ আগস্ট, ২০০০) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি এক্সডিতে প্রচারিত সরাসরি হাস্যরস ধারাবাহিক "ক্যাশ এন্ড বার্নস্টেইন" এ "ক্লেও বার্নস্টেইন" চরিত্রে এবং ২০১১ সালে মুক্তিপ্রাপ্ত মার্কিন হাস্যরস মূলক চলচ্চিত্র "দ্য সিটার" এ "ব্লিটলি পেডুলা" চরিত্রে অভিনয় করার জন্য সবার নিকট পরিচিত। বেন্ডার ২০১৫-২০১৬ সালে মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক "বেস্ট ফ্রেন্ড অয়েনেভার" এ মূল চরিত্র গুলোর মধ্যে একটি "সিওয়াইডি" নামক চরিত্রেও অভিনয় করেন।
ইন্টারনেট বট

ইন্টারনেট বট (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।
কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।